MŰSZAKI Leírás

**SM10-MIN-PC2 „Képzések biztosítása a kedvezményezett szervezetek valamint hátrányos helyzetű személyek, köztük romák számára” projekt megvalósítása érdekében a közbeszerzési feladatok és tevékenységek ellátása; a közbeszerzési eljárásokban felelős akkreditált közbeszerzési szaktanácsadói tevékenység biztosítása.**

A kiemelt projekt tervezett fejlesztésenek bemutatása

A Svájci Alap SM10-MIN-PC2 program célja a digitális megosztottság csökkentése, különösen a hátrányos helyzetű csoportok, mint például a romák, digitális kompetenciáinak fejlesztésén keresztül. A program első komponense a digitális terek és szolgáltatások hozzáférhetőségének javítására, míg a második komponens a célcsoport digitális készségeinek fejlesztésére összpontosít.

A Társadalmi Esélyteremtési Főigazgatóság feladata képzések tervezése és megvalósítása, amelyek segítik a hátrányos helyzetű csoportok, különösen a romák digitális készségeinek és képességeinek fejlesztését, eszközhasználatát és online szolgáltatások igénybevételének támogatását. A képzések célja, hogy a résztvevők jobban hozzáférjenek az online közigazgatási, foglalkoztatási, oktatási és egészségügyi szolgáltatásokhoz, ezzel elősegítve aktív részvételüket az információs társadalomban.

A közbeszerzési eljárás célja

A kiemelt projekt lebonyolításában résztvevő munkatársak számára az alábbi informatikai eszközök/programok beszerzése szükséges:

|  |
| --- |
| * 19 db Mobiltelefon |
| * 5 db Routerek, 5 db projektor |
| * 69 db Microsoft Office 2024 szoftver-csomag |
| * 69 db Vírusírtó |
| * 1 db Grafikai szoftver |

A közbeszerzési szakértőtől elvárt feladatok

A projektben megvalósítandó informatikai beszerzés érdekében az alábbi feladatokat várja el a szolgáltatótól:

**A kiemelt projektje keretében 1 db közbeszerzési eljárások lefolytatását tervezi:**

A Kbt 112.§ (1) bek. a) pontja szerinti nyílt közbeszerzési eljárás keretében **informatikai eszközök és programok** beszerzése, részajánlattételi lehetőséggel.

Ajánlatkérő előzetesen a nemzeti értékhatárt elérő értékű nyílt közbeszerzési eljárásnál feltüntetett eljárás tekintetében kívánja megvalósítani, azonban a megfelelő eljárásrend és eljárásfajta meghatározása az Ajánlattevő feladatát képezi a mellékelt tervezett informatikai beszerzéseket tartalmazó excel alapján.

**A közbeszerzési eljárások lebonyolítása keretében elvégzendő feladatok:**

• közbeszerzési eljárások teljes körű lefolytatása, közbeszerzési tanácsadás és a 257/2018. (XII. 18.) Korm. rendelet szerinti felelős akkreditált közbeszerzési szaktanácsadói tevékenység ellátása;

• személyes konzultáció és szoros együttműködés a Megbízóval, közreműködés és tanácskozási joggal történő részvétel a Bíráló Bizottsági ülésen, az ülésekről jegyzőkönyv készítése;

• közreműködés a Bíráló Bizottság tagjaira vonatkozó dokumentumok és összeférhetetlenségi és titoktartási nyilatkozatok elkészítésében;

• javaslattétel és szakmai tanácsadás az eljárásrend és eljárásfajta alkalmazására, valamint bírálati szempontrendszer megválasztására vonatkozóan;

• az eljárást megindító felhívás tervezet és az azt kiegészítő közbeszerzési dokumentumok tervezetének elkészítése a műszaki-szakmai leírás és az ahhoz kapcsolódó dokumentumok kivételével (a műszaki tartalom összeállítása a Megbízó feladata);

• az ajánlatok értékelési szempontjainak (részszempontok, alapszempontok, súlyszámok, ponthatárok és módszerek) összeállítása a Bíráló Bizottság javaslata alapján;

• a közbeszerzési dokumentumok részét képező szerződéstervezet elkészítése;

• az eljárást megindító felhívás és az azt kiegészítő közbeszerzési dokumentumok egyeztetése a Megbízóval;

• a közbeszerzési eljárásokkal kapcsolatos hirdetmény feladása, illetve az ezzel kapcsolatban felmerülő feladatok ellátása;

• közbeszerzési eljárásban felmerült ajánlattevői kérdések (kiegészítő tájékoztatás) megválaszolása a megbízó bevonásával a műszaki tartalmat érintő kérdések kivételével;

• észrevétel/ek megtétele a beérkezett ajánlatok bontásán;

• bontási eljárásról szóló jegyzőkönyv elkészítése és kiküldése;

• az ajánlatok közbeszerzési szempontú bírálata és értékelése, a felmerülő eljárási cselekményekhez kapcsolódó dokumentumok elkészítése, kiküldése;

• az ajánlatok hiánypótlására történő felhívások, felvilágosítás kérések, illetve aránytalanul alacsony ár és egyéb aránytalan vállalások tisztázása érdekében indokolás megküldése az ajánlattevőknek;

• az ajánlatok bírálatáról szóló dokumentumok (bírálati lapok, bíráló bizottsági üléséről szóló jegyzőkönyv) elkészítése;

• a döntéshozó elé terjesztendő dokumentumok (döntési javaslat, összegezés) elkészítése és jóváhagyást követően megküldése az ajánlattevőknek;

• az eljárás eredményéről tájékoztató elkészítése és közzététele;

• az eljárás eredményeként megkötött szerződés közzététele;

• a hatályos Kbt.-ben meghatározott egyéb dokumentumok és információk közzététele;

• az eljárás teljes dokumentációjának átadása a Megbízó részére egy eredeti papír alapú, és egy példányú elektronikus adathordozón;

• minden egyéb közbeszerzési eljárás lebonyolításához szükséges közbeszerzési tanácsadói tevékenység;

• a közbeszerzési dokumentumok teljes körű, korlátlan elektronikus úton való hozzáférhetővé tétele a gazdasági szereplők részére;

• a közbeszerzési eljárás teljes körű dokumentálása, a Közbeszerzési adatbázis és a Svájci alap Közreműködő Szervezete (Széchenyi Programiroda, KSZ) által meghatározott elektronikus rendszerbe történő feltöltése eljárási határidőn belül (az ezzel kapcsolatos eljárás a [https://svajcialap.hu/dokumentumok/altalanos/](https://svajcialap.hu/dokumentumok/altalanos/Végrehajtási) Végrehajtási Útmutató 3. számú melléklete tartalmazza) és az ezzel kapcsolatos hiánypótlási feladatok;

**A közbeszerzés eljárás ellenőrzése során az alábbi lehetőségek merülhetnek fel:**

* Az uniós értékhatárt - illetve a 207.100.000, - HUF (500.000 CHF) összeget - elérő vagy meghaladó becsült értékű közbeszerzések esetében benyújtja a közreműködő szervezethez a közbeszerzési eljárás dokumentumait előzetes ellenőrzésre a közbeszerzési eljárás megindítását, majd az eredményhirdetést megelőzően (folyamatba épített ellenőrzés)
* Az uniós értékhatárt el nem érő közbeszerzések tekintetében az előző pontban meghatározott kivétel figyelembevételével - a közbeszerzés eredményének kihirdetését megelőzően benyújtja a közreműködő szervezethez a közbeszerzési eljárás dokumentumait.
* A Svájci Államszövetség az előirányzott közbeszerzések közül kiválasztja azokat a beszerzéseket, amelyek esetében előzetes ellenőrzést gyakorol a közbeszerzési eljárás megindítása előtt. Ezeket a közbeszerzési eljárásokat mind a közreműködő szervezet, mind a svájci hatóságok ellenőrzik előzetesen az eljárás megindítása előtt.

• esetleges jogorvoslat esetén teljes körű képviselet a Közbeszerzési Döntőbizottság előtt;

• az eljárások jogszerűségének felügyelete.

**Nem képezi a közbeszerzési eljárások lebonyolítójának feladatát:**

• a közbeszerzés műszaki-szakmai tartalmának meghatározása, részletes kidolgozása és rendelkezésre bocsátása az eljárás megindításához;

• összefoglaló tájékoztatás közzétételi díjának, a hirdetmény szerkesztési (közzétételi) díjának megfizetése;

• a közbeszerzési eljárás eredményeként létrejött szerződés teljesítésére vonatkozó adatok dokumentálása.